CELEX: C2005/217/06
Language: et
Date: 2005-09-03 00:00:00
Title: Euroopa Kohtu (suurkoda) 12. juuli 2005. aasta otsus kohtuasjas C-304/02: Euroopa Ühenduste Komisjon versus Prantsuse Vabariik (Liikmesriigi kohustuste rikkumine — Kalandus — Liikmesriikide kontrollikohustused — Liikmesriigi kohustuste rikkumist tuvastav Euroopa Kohtu otsus — Täitmata jätmine — EÜ artikkel 228 — Põhisumma maksmine — Trahvi määramine)

3.9.2005   
            
            
               ET
            
            
               Euroopa Liidu Teataja
            
            
               C 217/3
            
         
      EUROOPA KOHTU
   
   (suurkoda)
   12. juuli 2005. aasta otsus
   kohtuasjas C-304/02: Euroopa Ühenduste Komisjon versus Prantsuse Vabariik (1)
   
   (Liikmesriigi kohustuste rikkumine - Kalandus - Liikmesriikide kontrollikohustused - Liikmesriigi kohustuste rikkumist tuvastav Euroopa Kohtu otsus - Täitmata jätmine - EÜ artikkel 228 - Põhisumma maksmine - Trahvi määramine)
   (2005/C 217/06)
   Kohtumenetluse keel: prantsuse
   Kohtuasjas C-304/02: Euroopa Ühenduste Komisjon (esindajad: M. Nolin, H. van Lier ja T. van Rijn), v. Prantsuse Vabariik (esindajad: G. de Bergues ja A. Colomb), mille esemeks on EÜ artikli 228 alusel 27. augustil 2002 esitatud liikmersiigi kohustuste rikkumise hagi, tegi Euroopa Kohus (suurkoda), koosseisus: president V. Skouris, kodade esimehed P. Jann (ettekandja) ja C. W. A. Timmermans, kohtunikud C. Gulmann, J.-P. Puissochet ja R. Schintgen, N. Colneric, S. von Bahr ja J. N. Cunha Rodrigues; kohtujurist L. A. Geelhoed, kohtusekretär: vanemametnik M. Múgica Arzamendi, hiljem vanemametnik M.-F. Contet ja kohtusekretäri abi H. v. Holstein, 12. juuli 2005 otsuse, mille resolutiivosa on järgmine:
   
               1.
            
            
               Kuna Prantsuse Vabariik ei taganud ühenduse õigusnormides ette nähtud nõuete kohast kalapüügi kontrolli ja
               
                           —
                        
                        
                           kuna ta ei taganud kalapüügieeskirjade rikkumiste ühenduse õigusnormides ette nähtud nõuete kohast menetlemist,
                        
                     
                           —
                        
                        
                           siis ei ole Prantsuse Vabariik võtnud kõiki 11. juuni 1991. aasta kohtuotsuse komisjon v.
                           
                        
                     Prantsusmaa (C-64/88) täitmiseks vajalikke meetmeid ja on sellega rikkunud EÜ artiklist 228 tulenevaid kohustusi.
            
         
               2.
            
            
               Mõista Prantsuse Vabariigilt komisjoni “Euroopa Ühenduse omavahendite” arvele kandmiseks välja trahv summas 57 761 250 eurot iga sellise kuuekuulise perioodi eest, alates käesoleva kohtuotsuse kuulutamisest, mille lõppedes eespool viidatud 11. juuni 1991. aasta kohtuotsus komisjon v. Prantsusmaa ei ole veel lõplikult täidetud.
            
         
               3.
            
            
               Mõista Prantsuse Vabariigilt komisjoni “Euroopa Ühenduse omavahendite” arvele kandmiseks välja põhisumma 20 000 000 eurot.
            
         
               4.
            
            
               Mõista kohtukulud välja Prantsuse Vabariigilt.
            
         
      (1)  EÜT C 247, 12.10.2002.